Na osnovu člana IV 4.a) Ustava Bosne i Hercegovine, Parlamentarna skupština Bosne i Hercegovine, na sjednici Predstavničkog doma, održanoj 22. aprila 2003. godine i na sjednici Doma naroda, održanoj 23. aprila 2003.godine, usvojila je

**ZAKON**

**O IZMJENAMA I DOPUNAMA ZAKONA O POLITICI DIREKTNIH STRANIH ULAGANJA U BOSNI I HERCEGOVINI**

Član 1.

U Zakonu o politici direktnih stranih ulaganja u Bosni i Hercegovini ("Službeni glasnik BiH", broj 17/98) u članu 5. stav (a) mijenja se i glasi:

"(a) Strani ulagači u Bosni i Hercegovini moraju registrovati svoja pojedinačna ulaganja kod nadležnog organa Države.

U cilju prikupljanja informacija o registrovanim firmama sa stranim ulagačem, nadležni registracioni sudovi dužni su najmanje jedanput u tri mjeseca, obavijestiti nadležne organe Države i entiteta o takvim registrovanim firmama.

U stavu (b) pod (i) riječi: "i Entiteti" se brišu, pod (ii) riječi: "i svakog pojedinačnog Entiteta" se brišu i pod (iii) riječi: "ili odgovarajućeg Entiteta, zavisno od slučaja" se brišu.

Stav (c) se briše.

Stavovi (d) i (e) postaju st. (c) i (d)."

Član 2.

Ovaj zakon stupa na snagu osmog dana od dana objavljivanja u "Službenom glasniku BiH", a objaviće se u službenim glasilima entiteta i "Službenom glasniku Brčko Distrikta".

PS BiH broj 39/'03  
23. aprila 2003. godine  
Sarajevo

Predsjedavajući  
Predstavničkog doma  
Parlamentarne skupštine BiH  
**Šefik Džaferović**, s. r.

Predsjedavajući  
Doma naroda  
Parlamentarne skupštine BiH  
**Velimir Jukić**, s. r.